stanford-oval/wikipedia huggingface dataset:
AVG (תוכנה)

| --- | --- |

 מפתח:  AVG
 מחזור חיים:  1991–הווה (כ־33 שנים) 
 גרסה אחרונה:  24.8.9372 (21 באוגוסט 2024) 
 מערכת הפעלה:  חלונות, OS X, לינוקס, FreeBSD
 סוג רישיון:  תוכנה חינמית
 קטגוריה:  אנטי-וירוס
 http://free.avg.com/ww-en/homepage
 
Anti-Virus Guard (ראשי תיבות AVG, מאנגלית: שומר אנטי-וירוס) היא תוכנת אנטי-וירוס ובטיחות אינטרנט התומכת בפלטפורמות המחשוב: Microsoft Windows, לינוקס, OS X ו-FreeBSD ופותחה על ידי טכנולוגיות AVG (בעבר נקראה Grisoft).
ב-7 ביולי 2016 פורסם על מכירת חברת AVG לחברת Avast Software (מפתחת avast!) תמורת סכום של 1.3 מיליארד דולר.
היסטוריה

המותג AVG הוא המוצר הראשון של חברת Grisoft, השם הוא ראשי התיבות של "Anti-Virus Guard" (באנגלית: שומר אנטי-וירוס). התוכנה הושקה לראשונה בצ'כוסלובקיה. בשנת 1997, הרישיונות הראשונים לתוכנה נמכרו בגרמניה ובבריטניה. AVG הוצג בארצות הברית ב-1998.
המהדורה החינמית של AVG עזרה לעורר מודעות ולפרסום קו המוצר. בשנת 2006, עם רכישת חברת התכנות הגרמנית ewido Networks המתמחה בתוכנות אנטי-וירוס, חבילת האבטחה של AVG גדלה וכללה תוכנת אנטי-ריגול. באותה השנה חברת Microsoft הודיעה שרכיבי AVG יהיו זמינים ישירות במערכת ההפעלה Windows Vista.
בינואר 2009, טכנולוגיות AVG רכשה את Sana Security, מפתחת תוכנת מניעת גנבות זהות. התוכנה שולבה במגוון מוצרי האבטחה של AVG שהושקו במרץ 2009.
על פי טכנולוגיות AVG, מעל 106 מיליון משתמשים מחזיקים בתוכנת האנטי-וירוס AVG, כולל המשתמשים במהדורה החינמית.
מוצרים > גרסאות עבור מערכות הפעלה של Windows

טכנולוגיות AVG מספקת מספר מוצרי AVG המתאימים למערכות הפעלה Windows 2000 והלאה. בנוסף החברה מספקת את התוכנה במגוון גרסאות עבור מערכות הפעלה שונות כמו לינוקס, FreeBSD ולאחרונה Mac OS X. גרסת 9.0 של תוכנת האנטי-וירוס זמינה במהדורות חינמיות ומסחריות. AVG 9.0 כוללת תוכנה להגנת גנבת זהות מאז עסקת שותפות עם חברת Intersections. עוד בתוכנה: Resident Shield, חומת אש ומודולי הגנת זהות. מרכיב ה-LinkScanner שבתוכנה שופר כדי לצמצם איומי פישינג. גרסה 9 הייתה הגרסה האחרונה שתמכה במערכת ההפעלה Windows 2000.
המהדורה החינמית של AVG פרסמה בתוכה בעבר את המהדורה הלא-חינמית של AVG אנטי-וירוס ו-AVG אבטחת אינטרנט באמצעות פרסומות פופ-אפ, הטוענות לספק רמות יותר מקיפות של הגנה. משתמשי AVG אנטי-וירוס בגרסת 8.5 כעת גם כפופים לקמפיין פרסומות פופ-אפ עבור "שדרוג מומלץ" של AVG אבטחת אינטרנט.
כל הגרסאות של מוצרי AVG, למעט המהדורה החינמית של AVG Anti-Rootkit, תואמים לגרסאות 64-ביט של ווינדוס.
מוצרים > גרסאות עבור מערכות הפעלה של FreeBSD\לינוקס

בפעם הראשונה בגרסה 7.5, טכנולוגיות AVG מספקת פתרון למערכות הפעלה FreeBSD. טכנולוגיות AVG שילבה גלאי דואר-זבל בנוסף לגלאי וירוסים עבור לינוקס\FreeBSD.
מוצרים > אבטחת נייד > עבור אנדרואיד

תוכנת אנטי-וירוס והגנה לאנדרואיד מגיעה בגרסת טלפון חכם או בגרסת טאבלט. לכל גרסה ישנה המדרגה הבסיסית אשר מופצת בחינם, והמדרגה המתקדמת הנרכשת בתשלום על ידי המשתמשים. לטובת הגנת פרטיות מציעה AVG את AVG PrivacyFix ואת כספת AVG עבור אנדרואיד.
מוצרים > אבטחת נייד > עבור iOS

AVG בטיחות משפחתית
AVG PrivacyFix
AVG דפדפן בטוח
כספת AVG עבור iOS
מוצרים > Multimi

Multimi הוא פרויקט משותף של AVG וחברת הסטארט-אפ הישראלית Zbang, ה-Multimi הוא יישום חינמי עבור שולחן עבודה של ווינדוס ו-iPad העוזר לארגן ולשתף תכנים בין תיבת הדואר הנכנס, רשתות חברתיות, לוחות שנה ואלבומי מדיה.
מוצרים > AVG PC TuneUp

AVG PC TuneUp הוא יישום המיועד להגביר את מהירות המחשב על ידי הסרת קבצים שעלולים להאט את מערכת ההפעלה וייעול של חלק מהגדרותיו. אם משתמש לא רוכש את מוצר זה כאשר הוא רוכש את מוצר האנטי-וירוס, AVG מיד תציג בתוכנה פרסומות פופ-אפ כדי לעודד אותו לרכוש את המוצר.
מחלוקת

נכון לשנת 2014, יש מספר דיווחים שראשיתם בשנת 2012 הטוענים שסרגל הכלים SafeGuard מאת AVG מתקין עצמו ללא הסכמת המשתמש, כתופעת לוואי של התקנת יישומים אחרים. סרגל הכלים כנראה עלול לגרום לבעיות משמעותיות בזיכרון RAM. ברגע שמותקן, סרגל הכלים כמעט בלתי אפשרי להסרה: אופציית ההסרה שלו לא מתפקדת. יש הרבה דיונים ופרסומי בלוגים המתארים הליכים מורכבים עבור הסרת סרגל הכלים של AVG עם תוצאות מעורבות.
ביקורות

המהדורה החינמית של AVG אנטי-וירוס גרסת 2012 נבחרה על ידי עורכי מגזיני מחשבים לזוכה בקטגוריית האנטי-וירוס. AVG אנטי-וירוס גרסת 2013 דורג 5 מתוך 5 כוכבים מאתר Download.com מאת CNET. האנטי-וירוס גרסת 2014 דורג 4.5 מתוך 5 כוכבים באתר Download.com.
הערות שוליים

↑  עומר כביר ורפאל קאהאן, Avast רוכשת את המתחרה AVG תמורה 1.3 מיליארד דולר, באתר כלכליסט, 7 ביולי 2016
אהרן איתין

| --- | --- |

אהרן איתין בשנת 1925
 לידה:  1864 בריאנסק 
 פטירה:  יוני 1930 (בגיל 66 בערך) תל-אביב, פלשתינה (א"י) 
 מקום קבורה:  בית הקברות טרומפלדור 
 
אהרן אִיתִין (ראש השנה ה'תרכ"ה, 1864, בריאנסק, האימפריה הרוסית – י' בסיוון ה'תר"ץ, יוני 1930, תל אביב) היה ממייסדי אחוזת בית ובעל בית דפוס ביפו. עם הקמת תל אביב היה בעל הבית הדפוס הראשון בתל אביב.
ביוגרפיה

איתין נולד בראש השנה בשנת תרכ"ה (1864) בעיר בריאנסק, עיר תעשייתית לחרושת כבדה שבמחוז בריאנסק שברוסיה, לסעדיה ומעלה, שנישאו לאחר שסעדיה שירת 12 שנה בצבא הצאר ניקולאי הראשון במסגרת הקנטוניסטים – "החטופים".
כאשר השתחרר אביו מהשירות הצבאי הממושך נהנה מזכויות-יתר מסוימות, בהן הזכות להתיישב מחוץ לתחום המושב. סעדיה, מעלה אשתו וצאצאיהם גרו אפוא בבריאנסק (האב סעדיה איתין היה יליד אוקראינה). אהרן קיבל חינוך יהודי וכללי, ואת הכשרתו במקצוע הדפוס קיבל בבית-דפוס שהיה בבעלותו של גנרל רוסי בדימוס בשם יוּדין. לימים רכש אהרן את בית-הדפוס. הוא נישא לרבקה בת נחום גרבוז מקורסק ונולדו להם שלוש בנות ושני בנים. בעירו בריאנסק היה אהרן איתין עסקן פעיל בענייני הציבור היהודי ומורשה של חובבי ציון.
ביוגרפיה > העלייה לארץ ישראל והקמת בית הדפוס

בשנת ה'תרס"ו (1906) עלה אהרן איתין לארץ ישראל, לאחר שמכר את בית הדפוס שלו בבריאנסק. הוא הביא עמו ארצה ממון רב וכן אותיות דפוס רוסיות ועבריות. ביפו קנה בית דפוס שהיה סגור בהוראת השלטונות העות'מאנים. הוא שיפץ, שכלל והרחיב והביא בית דפוס זה למצב פעיל. עם פתיחת בית-הדפוס של אהרן ביפו חודשו אפשרויות ההדפסה בעיר, לאחר שבית-דפוס קטן שקדם לו, שנוסד בידי א"ח זילברמן בשנת ה'תרמ"ח (1887), נסגר בפקודת השלטונות העות'מאניים. בית הדפוס סיפק את צורכיהם העסקיים של תושבי יפו והסביבה לדברי דפוס ולצורכי משרד, ויצר גם חותמות גומי עם ציוד מיוחד שיובא מגרמניה. גם פקידי השלטון של אז נהנו משירותיו של בית הדפוס. לאהרן איתין היו גם כישורים אמנותיים, שאותם יישם בעיצוב אותיות מסוגננות אשר שימשו לעיטור דברי דפוס.
אחותו של אהרן, פייגה-מנוחה, התגוררה ברוסיה ומצבה הכלכלי שם לא היה שפיר. במטרה לאפשר - לפחות לאחד מבניה - חיים טובים יותר, העלה אהרן ארצה בשנת 1907, בתמיכתו הכספית, את בנה סעדיה, שיכן אותו בביתו והתייחס אליו כאל אחד מבניו. סעדיה הפך לשותפו של איתין בבית הדפוס, אשר קיבל כעבור מספר שנים את השם "דפוס איתין את שושני". הדרך בה היה סעדיה שושני לשותפו של אהרון איתין יצרה נתק מוחלט בין שתי המשפחות - איתין וסעדיה שושני. על פי משפחת איתין, שושני הפך לשותף בדרך לא נאותה תוך ניצול מצבו של אהרון עם חזרתו מגלות מצרים. בשנת 1912 העלה אהרון איתין את אמו מעלה ואחותו פייגה-מנוחה רוזנרוט עם בני משפחתה. הם התמקמו בנווה צדק. בשנת ה'תרמ"ח (1908) היה אהרן שותפו של עקיבא אריה ויס בייסוד בית החרושת לאומנות עץ "בית אומנות" בבתי פיינגולד שמצפון ליפו, אך ימיו של בית חרושת זה היו קצרים.
בשנת 1915, עם הצטרפות האימפריה העות'מאנית למעצמות הציר במלחמת העולם הראשונה, גירשו השלטונות העות'מאניים בפקודו של ג'מאל פאשה (הקטן), המפקד הצבאי של החזית המזרחית, כ-750 מתושבי תל אביב ויפו שלא היו נתינים עות'מאנים והִיגלו אותם למצרים. בין המגורשים למצרים היו אהרן ובני משפחתו.
ביוגרפיה > פעולות נוספות

איתין היה ממייסדי בית הכנסת הגדול שברחוב אלנבי בתל אביב, ושימש שם כגבאי. כמו כן היה מפַּרנסיה של גימנסיה הרצליה, חבר הוועד המפקח הראשון שלה ויזם את הקמת חברת המניות שלה. הוא תמך כלכלית בילדים נזקקים אשר ביקשו ללמוד בגימנסיה וביניהם היה גם רפאל קלצ'קין.
איתין היה גם בין 66 המייסדים של שכונת אחוזת בית. בהגרלת המגרשים זכה איתין במגרש ברחוב יהודה הלוי 19, ובנה שם את ביתו הראשון.
איתין נפטר בתל אביב בי' בסיוון ה'תר"ץ (1930), ונקבר בבית הקברות הישן שברחוב טרומפלדור בתל אביב.
צאצאיו

פָניה בתו, פעילה בקרב חובבי הבמה העברית ביפו, נישאה לנחום פפר (בנו של המורה אליעזר פפר שלימד בבית הספר לבנות שבנווה-צדק). פניה ונחום נסעו לצרפת ולמדו שם, היא – הוראה וצרפתית, והוא – הנדסה. עם חזרתם ארצה עבד נחום בגאולת קרקע כמהנדס-מודד בחברת הכשרת היישוב, וברבות הימים היה למהנדס בחברת הנפט העיראקית (IPC) והִרבה לנסוע לעיראק לרגל עבודתו. בשנת 1936, עם חזרתו ארצה במטוס משם, התרסק המטוס ליד עפולה ונחום נפצע ונפטר.
סעדיה בנו, שנקרא על שם סבו (אביו של אהרן), וכינויו היה 'איסיי', הוכשר כמהנדס חשמל והקים יחד עם פנחס רוטנברג את חברת החשמל, שבה היה המהנדס הראשי מיומה הראשון ועד ליציאתו לפנסיה. איתין היה מהנדס חשמל ורוטנברג מהנדס סכרים. איסיי איתין נישא לרבקה חנוך, בתם של מלכה ואברהם-גרשון חנוך, ממייסדי תל אביב.
דיבשה בתו, שלמדה בשווייץ, הייתה ד"ר למתמטיקה. היא נישאה לבנימין אמירה. שניהם היו ממייסדי הפקולטה למתמטיקה באוניברסיטה העברית.
מרים בתו הייתה בקטריולוגית ונמנתה עם צוות המעבדה הראשון של בית החולים הדסה בתל אביב. היא נישאה לדוד לוין, כלכלן, שהיה מבכירי חברת האשלג, וגם פעל רבות להעלאת ניצולי השואה.
נחום, הצעיר בבניו, היה בוגר אקדמיה לאמנות בפריז. הוא היה מחלוצי ענף תעשיית גלופות ההדפסה (צינקוגרפיות) שבתל אביב. היה גם מרוכשי השבועון העולם הזה בשנות החמישים, והמו"ל והעורך האחראי של הדו-שבועון "כלנוע" שיצא בתחילת שנות השלושים (כאשר המנהלה והמערכת מוקמו בבית איתין ברחוב לוינסקי 69 בתל אביב). כמו כן היה מצנט (תומך אמנותי) לציירים ישראליים רבים. נחום מעולם לא נישא.
ראו גם

מייסדי תל אביב
לקריאה נוספת

'איתין, אהרון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 527. (הספר בקטלוג ULI)
דפוס איתין את שושני בדרך יפו 5
הנחת אבן הפינה ברחוב לוינסקי 69
אדלייד למברט

בסיום משחה שליחות 4x100 מטר חופשי, אמסטרדם, 1928. שנייה משמאל, אדלייד למברט
אדלייד ט. למברט-באלרד (באנגלית: Adelaide T. Lambert-Ballard;‏ 27 באוקטובר 1907 – 17 באפריל 1996) הייתה שחיינית אמריקאית. אלופה אולימפית (אמסטרדם 1928) ושיאנית עולם במשחה שליחות 4x100 מטר חופשי.
ביוגרפיה

למברט נולדה וגדלה באנקון (אזור תעלת פנמה), פנמה. החלה לשחות בתעלת פנמה ליד מקום מגוריה.
ביוגרפיה > אלופת ארצות הברית

באליפות ארצות הברית שנערכה בשנת 1923 זכתה למברט במדליית זהב במשחה ל-100 יארד חופשי. באליפות ארצות הברית שנערכה בשנת 1925 היא זכתה במדליית זהב במשחה ל-300 יארד מעורב אישי. באליפות ארצות הברית שנערכה בשנת 1926 היא זכתה בשתי מדליות זהב, במשחה ל-220 יארד גב ופעם שנייה ברציפות במשחה ל-300 יארד מעורב אישי ובאליפות ארצות הברית שנערכה בשנת 1927 היא זכתה פעם שנייה ברציפות במדליית זהב במשחה ל-220 יארד גב.
ביוגרפיה > אלופה אולימפית

במבחנים האמריקאיים לאולימפיאדת אמסטרדם (1928) סיימה למברט במקום שלישי במשחה ל-100 מטר גב, אך במשחקים עצמם היא השתתפה רק
במשחה שליחות 4x100 מטר חופשי ביחד עם אלינור גרטי, מרתה נורליוס ואלבינה אוסיפוביץ וזכתה במדליית זהב בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות). שיא זה החזיק מעמד 4 שנים ונשבר על ידי ארצות הברית באולימפיאדת לוס אנג'לס (1932).
לאחר המשחקים האולימפיים זכתה למברט בתוארי אליפות ארצות הברית במשחים בסגנון חופשי, גב ומעורב אישי.
אברהם מנצ'ל

אברהם מנצ'ל (12 בדצמבר 1935 – 24 בנובמבר 2023) היה כדורגלן ומאמן כדורגל ישראלי ששיחק בעמדת הקשר בקבוצת מכבי חיפה ובנבחרת ישראל.
ביוגרפיה > ראשית חייו

מנצ'ל נולד בצ'רנוביץ, אז ברומניה. בזמן השואה גורשה משפחתו למוגילב, ומשם לגטו בדז'ורין. ב-1950 עלה לישראל עם משפחתו, שהתיישבה במעברה ליד חיפה.
ביוגרפיה > קריירה

מנצ'ל שיחק במכבי חיפה כקשר ימני ונחשב לאחד משחקניה הבולטים בכל הזמנים. הוא שיחק בשורותיה במשך כל קריירת המשחק שלו, מ-1952 עד 1965, שותף ב-225 משחקי ליגה וכבש 64 שערים. הוא זכה עם מכבי חיפה בתואר הראשון בתולדותיה, גביע המדינה בכדורגל בשנת 1962 אחרי ניצחון 5–2 על מכבי תל אביב במשחק הגמר, בו כבש שני שערים.
בשנים 1959–1963 הופיע מנצ'ל 30 פעמים בנבחרת ישראל, וכבש במדיה שבעה שערים. ב-1960 זכה במדי הנבחרת במקום השני בגביע אסיה בכדורגל, ואף כבש בניצחון 5–1 על דרום וייטנאם במסגרת בית הגמר. הוא כונה "הבלרינה" בזכות יכולותיו הטכניות הגבוהות, ונחשב לישראלי הראשון שהופעלה עליו שמירה אישית במשך 90 דקות משחק.
מנצ'ל שימש כמאמן מכבי חיפה מ-1965 עד 1969, ולאחר מכן עבר לאמן את הפועל באר שבע, הפועל ירושלים והפועל עכו. הוא חזר לאחר מכן לאמן את מכבי חיפה לשנתיים נוספות, שבסיומן ירדה מכבי חיפה לליגה השנייה.
במלחמת לבנון הראשונה שימש מנצ'ל קצין הקשר (בדרגת רס"ל) של גדוד מילואים של עוצבת חירם, שפעלה בגזרה המזרחית.
לאחר פרישתו מאימון ניהל מנצ'ל סוכנות ביטוח בחיפה.
מנצ'ל נפטר ב-24 בנובמבר 2023, בגיל 87.
הערות שוליים

↑  האנליסטים, ראיון עם אברהם מנצ'ל לכבוד יום הזיכרון לשואה ולגבורה, בפייסבוק
↑  ישראל 1:5 דרום ויאטנם, באתר ההתאחדות לכדורגל בישראל
↑  אברהם מנצ'ל, באתר מכבי חיפה
↑  מרכינים ראש: אברהם מנצ'ל הלך לעולמו, באתר ערוץ הספורט, 24 בנובמבר 2023
דורון בן דור, ‏אבל כבד במכבי חיפה: אברהם מנצ'ל הלך לעולמו, באתר ONE‏, 24 בנובמבר 2023
אברהם מנצ'ל, מגדולי שחקני מכבי חיפה בכל הזמנים, הלך לעולמו בגיל 87, באתר ynet, 24 בנובמבר 2023
| ‏‏נבחרת ישראל‏ - גביע אסיה בכדורגל 1960 (מקום שני) |
| --- | --- | --- |
|   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  |   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  | ישראל |
| מאמני הפועל ירושלים |
| --- | --- | --- |
| הפועל ירושלים (1926—2019) | פוליאקוב (1957-58) • קיש (1958-60) • גיבונס (1960-63) • חרניצ'ק (1963) • שפר (1963) • פוקס (1963-65) • וולב (1965-67) • שמילוביץ' (1967-69) • ליטבק (1969-70) • מנצ'ל (1970-72) • לבקוביץ' (1972-74) • שמילוביץ' (1974-75) • רזניק (1975) • חליבנר (1975-76) • לבקוביץ' (1976-77) • סטלמך (1977-78) • סינגל (1978-79) • שפיגל (1979-81) • לבקוביץ' (1981-82) • רדלר (1982) • סינגל (1982-83) • ברגיג (1983-84) • עופר (1984-85) • ברגיג (1985-86) • רוזן (1986) • יוסי כהן (1986-87) • פייגנבוים (1987-88) • שווייצר (1988-89) • בן דוד (1989-1990) • פייגנבוים (1990-91) • מזרחי (1991-92) • בן דוד (1992) • נמני (1992-93) • עופר (1993-94) • אבוטבול (1994-95) • מלמיליאן (1995-96) • מזרחי (1996-99) • עופר (1999) • דיין (1999-2000) • א. לוי (2000-01) • דיין (2001-03) • אסייג (2003-04) • דיין (2004-05) • פייגנבוים (2005) • אסייג (2005-06) • דיין (2006-07) • קדוש (2007-09) • עמר (2009-10) • זגורי (2010) • קדוש (2010-12) • עמר (2012-13) • טל (2013) • עמר (2013-14) • בן דוד (2014-15) • שי כהן(ז) (2015-16) • מחפוד (2016) • מזרחי (2016) • בוזגלו (2016-17) • מרטן (2017) • עזו (2017-19) |  |
| הפועל קטמון ירושלים (2007—2020) | בן שמעון (2007-08) • מ. כהן (2008-09) • זדה (2009-12) • טסלפפה (2012-14) • נימני (2014-15) • דוד (2015-16) • בן זקן (2016-17) • זדה (2017-19) • מזרחי (2019) • אריה (2019-20) |  |
| הפועל ירושלים (2020—) | זיו אריה (2020—) |  |
ערך זה הוא קצרמרבנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ו.
AV-Comparatives

לוגו הארגון AV-Comparatives
AV-Comparatives הוא אתר של ארגון אוסטרי ללא כוונת רווח שמבצע השוואות תכופות בין תוכנות אנטי-וירוס שונות ומדרג אותן על פי מספר קריטריונים. הבדיקות מצטיינות במתודולוגיה שקופה למשתמש, ובמדגם גדול.
סוגי הבדיקה העיקריים והמתודולוגיה מאחוריהם

באתר החברה מצוינים 18 סוגי בדיקה. נציין את העיקריים מביניהם.
סוגי הבדיקה העיקריים והמתודולוגיה מאחוריהם > בדיקת יכולות במבחן המציאות

בבדיקה זו נבחנות תוכנות אנטיוירוס מול התקפות בעולם המציאות. התוכנות מותקנות ללא שינוי הגדרות ברירת המחדל שלהן, על מנת לשקף את אופן השימוש של משתמש מן השורה. במהלך הבדיקה מעומתות התוכנות מול מאות דפי אינטרנט זדוניים, המתקיפים את מחשבו של הגולש האומלל שמתחבר אליהם במגוון גדול של התקפות. בחינה זו משקפת באופן הטוב ביותר את ביצועי התוכנות בפועל, אך היא גוזלת זמן ומשאבים רבים ולכן נבדקות בה רק תוכנות אנטיוירוס שנמצאו כמצטיינות בבדיקות אחרות.
סוגי הבדיקה העיקריים והמתודולוגיה מאחוריהם > בדיקה מול קבצים נגועים

בבדיקה זו מעמתים את תוכנות האנטיוירוס מול קבצים נגועים בתוכנות זדוניות הנמצאות במחשב עצמו. התוכנות נבדקות בשתי רמות: הצלחתן לזהות קבצים נגועים לפני שיספיקו לגרום נזק, והצלחתן לתקן נזקים שעשה קובץ נגוע כשהורץ.
הבדיקה מחקה מצב נפוץ - המשתמש העתיק, בתמימות או בזדון, קובץ נגוע אל המחשב שברשותו. תוכנת האנטיוירוס צריכה לזהות מיידית שהקובץ נגוע, לפני שתתבצע הרצה שלו שתגרום לנזק. בנוסף, הבדיקה גם כוללת את המקרה שבו המשתמש הריץ בפועל את הקובץ הנגוע, אם מפני שלא שעה לאזהרות תוכנת האנטיוירוס או שמדובר במשתמש זדוני המעוניין, לצורך הדוגמה, להתקין תוכנת ריגול על מנת לעקוב אחר משתמש אחר באותו מחשב.
סוגי הבדיקה העיקריים והמתודולוגיה מאחוריהם > בדיקת ביצועים

בבדיקה זו נבחנת מידת השפעתה של תוכנת אנטיוירוס על ביצועי המחשב. הבדיקה מתבצעת על מחשב מודרני אך חלש - מעבד בסיסי, מעט זיכרון RAM וכונן קשיח מהסוג הבסיסי.
הבדיקה מתבצעת בשתי תצורות שונות: התקנה נקייה של מערכת ההפעלה, ומחשב שכביכול עבר שימוש ומותקנות בו תוכנות נפוצות.
הבדיקה עצמה מורכבת משתי שיטות. הראשונה היא בדיקת משך הזמן לביצוע פעולות על קבצים, הרצת תוכנות וגישת אינטרנט. השיטה השנייה מבוססת על תוכנה מסחרית מוכרת שמדרגת את ביצועי המחשב.
סוגי הבדיקה העיקריים והמתודולוגיה מאחוריהם > בדיקת זיהוי וירוסים חדשים שאינם מוכרים מראש לתוכנת האנטיוירוס

קצב ייצור התוכנות הזדוניות גדל משנה לשנה, ואיומי "יום האפס", אִיומים חדשים וטריים המתפשטים במהירות, נפוצים מאוד. בדיקה זו, המכונה בדיקה היוריסטית/התנהגותית, מעמתת תוכנות אנטיוירוס מול וירוסים חדשים שאינם מוכרים לתוכנת האנטיוירוס. תוכנות אנטיוירוס מבצעות ניחוש מושכל לגבי תוכן הקבצים ומנסות לאתר קוד שמאפייני פעולתו דומים למאפייני הפעולה של וירוסים. הבדיקה כוללת גם זיהויים שגויים של קבצים תמימים כקבצים זדוניים.
סוגי הבדיקה העיקריים והמתודולוגיה מאחוריהם > בדיקת הצלחת תיקון מחשב שנגוע מראש בתוכנה זדונית

בדיקה זו מעמתת תוכנת אנטיוירוס שהותקנה זה עתה על מחשב נגוע מראש. מידת ההצלחה נמדדת בהסרת הווירוסים ותיקון נזקים שכבר נעשו טרם ההתקנה. זו סימולציה למצב נפוץ - משתמש מגלה שהמחשב שברשותו מפגין התנהגות של מחשב נגוע - איטיות, עומס תמידי על חיבור האינטרנט, חלונות קופצים מעצמם וכך הלאה. לאחר שהנזק כבר נגרם המשתמש החרד מתקין תוכנת אנטיוירוס, וזו צריכה להתמודד הן עם הסרת חלקיו הפעילים של הווירוס והן עם תיקון נזקים שהוירוס כבר ביצע.
סוגי הבדיקה העיקריים והמתודולוגיה מאחוריהם > בדיקת הגנה מפני ניסיונות דיוג

דיוג (פישינג) הוא ניסיון זדוני לגנוב פרטים של המשתמש במחשב: ססמאות כניסה לאתרים (בפרט אתרים בהם אפשר לבצע תשלום, מה שיאפשר לפורץ לבצע רכישות בשם משתמש המחשב), פרטי כרטיס אשראי וכך הלאה. על מנת למדוד יכולת זו הבדיקה מתבצעת על הדפדפן אינטרנט אקספלורר שההגנה שלו מפני דיוג נוטרלה. הבדיקה מתבצעת בו-זמנית מול אתרים זדוניים שאותרו כאתרי דיוג על מנת שתוכנות האנטיוירוס יתמודדו מול אתגר זהה.
סוגי הבדיקה העיקריים והמתודולוגיה מאחוריהם > בדיקת זיהויים שגויים של קובץ תמים כנגוע בתוכנה כזדונית

תוכנות אנטיוירס עשויות לקבל תוצאות טובות יותר במבחנים אחרים אם הן בנויות על פי הכלל "אם יש ספק אז אין ספק", אך גישה זו מביאה למספר גדול של התרעות שווא. בבדיקה זו נעשה ניסיון לדרג את מידת האמינות של תוכנות האנטיוירוס בהקשר זה, של התרעות שווא על קבצים נגועים, אתרים זדוניים וכדומה. הצורך בבדיקה אינו תאורטי, שכן אם המשתמש יוצף בכמות גדולה של התראות שווא סביר שתחול עליו תסמונת "זאב זאב" - המשתמש יחדל להאמין לאזהרות האנטיוירוס ויתעלם מהן.
פרסים והסמכות שניתנו ל-AV-Comparatives

2015: EICAR trusted IT-security testing lab
2013: Constantinus Award in Computer Science, the highest award/certification given by Austrian Government (Chamber of Commerce) for projects in computer science.
2012: Austrian eAward
2012: Cluster Award 2012‏
ראו גם

VirusTotal.com
נוזקה
הערות שוליים

↑  AV-Comparatives
↑  test-methods
↑  "News 째 EICAR - European Expert Group for IT-Security". Eicar.org. 2015-11-24. אורכב מ-המקור ב-2016-01-28. נבדק ב-2016-11-28.
↑  "Constantinus Award - Der Award". Constantinus.net. 2016-03-16. נבדק ב-2016-11-28.
↑  "eAward". Award.report.at. נבדק ב-2016-11-28.
↑  "Standortagentur Tirol • News". Zukunftsstiftung.at (בגרמנית). נבדק ב-2016-11-28.
Pacify Her

| --- | --- |

 שיר בביצוע מלאני מרטינז
 מתוך האלבום Cry Baby
 יצא לאור:  14 באוגוסט 2015
 פורמט:  הזרמת מוזיקה • הורדה דיגיטלית
 תאריך הקלטה:  2013-15
 שפה:  אנגלית
 אורך:  3:40
 חברת תקליטים:  אטלנטיק • וורנר שאפל
 כתיבה:  מרטינז, מייקל קינן, קלואי אנג'לידס
 הפקה:  מייקל קינן
Pacify Her (בעברית: לפייס אותה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.
עם יציאתו נכנס השיר אל המקום ה-15 במצעד השירים מתחת להוט 100.
רקע וכתיבה

השיר נכתב על ידי מלאני מרטינז, מייקל קינן וקלואי אנג'לידס והופק על ידי מייקל קינן גם כן. אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של מלאני מרטינז ב-16 בנובמבר 2016, תוך שצבר למעלה מ-135 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 15 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

1 2  Cry Baby (Deluxe Edition), נבדק ב-2020-05-01
1 2  Melanie Martinez (2) - Cry Baby, Discogs (באנגלית)
1 2  Cry Baby by Melanie Martinez, Genius (באנגלית)
↑  Melanie Martinez, Billboard
↑  Melanie Martinez – Pacify Her (באנגלית), נבדק ב-2020-05-01
1 2  Gold & Platinum, RIAA (באנגלית)
↑  Pacify Her, נבדק ב-2020-05-01
↑  Melanie Martinez - Pacify Her (Official Music Video)
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
Paaristõuked

"Paaristõuked" (בעברית: "שכיבות סמיכה כפולות") הוא שיר שהוקלט על ידי הלהקה האסטונית 5מינוסט בהשתתפות הזמר וילמדרילם. הוא יצא לאור ב-27 בדצמבר 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן. השיר נכתב והופק על ידי חברי הלהקה ווילמדרילם.
השיר הגיע למקום הראשון באסטי טיפ-40, מצעד הפזמונים השבועי של אסטוניה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.
על השיר

השיר מתאר חוויות מהחורף, במיוחד סביב נושא הסקי והמסיבות. הלהקה את השתתפותה במסיבות סקי, מפגשים עם אנשים זרים וההנאה משלג, שתיית אלכוהול, ואכילת מאכלים חורפיים. השיר מציג גישה קלילה ומשעשעת לחיים בחורף, עם דגש על הנאה מהזמן והפעילויות בעונה הקרה.
וידאו קליפ

הווידאו קליפ הרשמי של השיר הועלה ליוטיוב ב-27 בדצמבר 2019.
נכון ליולי 2024 עומד מונה הצפיות של הקליפ על למעלה מ-3.8 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אסטוניה | אסטי טיפ-40 | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 27 בדצמבר 2019 | סטרימינג • הורדה דיגיטלית | לג'נדרן רקורדס |  |
הערות שוליים

↑  Nestor, Siim (2020-01-10). "EESTI TIPP-40 MUUSIKAS: Aasta algas uute tabeliliidritega" [ESTONIAN TOP-40 MUSIC: The year started with new chart leaders]. Eesti Ekspress (באסטונית). ארכיון מ-3 במאי 2023. נבדק ב-2024-02-21. {{cite web}}:  (עזרה)
↑  Paaristõuked – ספוטיפיי
↑  5MIINUST - Paaristõuked (official), יוטיוב
↑  Paaristõuked - Single, אפל מיוזיק